বাংলাদেশ কৃষক লীগের সহ-সভাপতি ও ফরিদপুর জেলা আওয়ামী লীগের নির্বাহী কমিটির সদস্য আরিফুর রহমান দোলন বলেছেন, আওয়ামী লীগ সরকার ক্ষমতায় আছে বলেই আমরা ভালো আছি এবং ভবিষ্যতে আরও ভালো থাকার স্বপ্ন দেখি। সম্প্রতি ফরিদপুরের বোয়ালমারীর কাটাগড় দেওয়ান শাগীরশাহ দাখিল মাদ্রাসা মিলনায়তনে নিম্ন আয়ের মানুষের মধ্যে চশমা বিতরণ অনুষ্ঠানে প্রধান অতিথির বক্তব্যে তিনি এসব কথা বলেন। মানবিক এ কার্যক্রম আয়োজন করে সামাজিক সংগঠন কাঞ্চন মুন্সী ফাউন্ডেশন। দেশ গঠনে জাতির পিতা বঙ্গবন্ধু শেখ মুজিবুর রহমানের অবদানের কথা স্মরণ করে দোলন বলেন, আগস্ট মাস হচ্ছে শোকের। আমরা যে ভালো আছি এই ভালো থাকা হতো না যদি স্বাধীন বাংলাদেশ সৃষ্টি না হতো। তিনি বলেন, আমরা যারা সমাজসেবার মানসিকতা নিয়ে, বঙ্গবন্ধুর আদর্শ বুকে ধারণ করে এসেছি, আমরা বঙ্গবন্ধুর আদর্শ কীভাবে বাস্তবায়নে কাজ করছি।